recursal/SuperWikiNEXT-32B huggingface dataset:
**קבריח'א** (בערבית: **قبريخا**) הוא כפר בנפת מרג' עיון במחוז דרום לבנון. הכפר שכן בגבול רצועת הביטחון.

היסטוריה
--------

בשנת 1852 תיאר החוקר אדוארד רובינסון את ביקורו בקבריח'א, כשבדרכו לכפר נתקל בהריסות בתי מגורים עתיקים, חלקם מאבנים חצובות. בתוך ההריסות גילה רובינסון אבן מעוקלת של קשת, הדומה לאלו הנמצאות בשרידי התיאטרון בסמירנה. הוא גם תיאר שתי שורות של עמודים של מקדש עתיק בכפר, מהם נותרו מעטים עומדים או שוכבים, כולל עמוד עם כותרת יונית. הממצאים מעידים על קיומו של מקדש עתיק במקום, אך לא היה ניתן לקבוע את מקורו – האם היה פיניקי, יווני או רומי.

בשנת 1875 תיעד ויקטור גרן כי מצא בכפר 150 תושבים מתואלים.

ב-1881 תיארה הקרן לחקר ארץ ישראל את קבריח'א ככפר נוצרי קדום, בנוי מאבן וממוקם על ראש גבעה. הסביבה הכפרית מעובדת, ובכפר נמצאו בריכה חצובה וכמה בורות מים, לצד שרידים של כנסייה נוצרית מוקדמת, עמודים עם בירת קורינתוסית וקבר חצוב בסלע.

בספטמבר 1972 ביצעו כוחות צה"ל פשיטה על הכפר, כחלק מפעולות צה"ל בתגובה לטבח הספורטאים באולימפיאדת מינכן.

בפברואר 1984 התרחש עימות בכפר בין כוח גאני של יוניפי"ל.

ב-24 במאי 1993 יצא כוח צנחנים מגדוד 101 ממוצב טייבה למארב באזור קבריח'א. במהלך המארב אירעה תאונה מבצעית כשחיילי צה"ל נהרגו מאש ישראלית. באירוע נפלו סגן עזרא אשר, סמ"ר דביר יעקוב מור חיים, סמל אהוד חלמיש וסמל יעקב גבאי. ביוני 1993 שיגר חזבאללה קטיושות מהכפר לעבר ישראל.

ב-23 ביוני 1999 נפצעה אישה בכפר מירי ישראלי. חזבאללה הגיב בירי רקטות לעבר צפון ישראל, וטען כי היו 21 התקפות על 11 כפרים לבנוניים בדרום לבנון במהלך חמשת הימים שקדמו. ישראל הגיבה בשתי תקיפות מהאוויר ב-24–25 ביוני. שתי תחנות כוח וחברת טלפון נהרסו, וכן תחנת הרדיו של אל-מנאר בבעלבכ וחמישה גשרים בין ביירות לצידון. חוליה נוספת של חזבאללה ירתה רקטות מסוג קטיושה אשר הרגו שני בני אדם בקריית שמונה. ההערכה היא שהתקיפות האוויריות הישראליות גרמו לנזק ישיר של 52 מיליון דולר. שמונה לבנונים נהרגו, בהם שלושה כבאים, ושבעים בני אדם נפצעו קשה.

הערות שוליים
------------

1. ↑  חיים רביה, אבי יערה, צה"ל הרג מחבל ברצועת הבטחון, חדשות, 22 ביולי 1985
2. ↑  אליהו זהבי, דן גלעדי, סוכניות הידיעות, הג'יהאד המוסלמי: "אנחנו הרמנו את קופנהאגן", חדשות, 23 ביולי 1985
3. ↑  Robinson and Smith, 1856, pp. 55-56; as given in Conder and Kitchener, 1881, SWP I, p. 108
4. ↑  Guérin, 1880, p. 273
5. ↑  Conder and Kitchener, 1881, SWP I, pp. 107-108
6. ↑  נחמן שי, לוחמי צה"ל זינקו מהזחל"ם והסתערו, דבר, 19 בספטמבר 1972
7. ↑  מנחם רהט, חייל נפצע מאש מחבלים בכיכר הכוכב בצידון, מעריב, 9 בפברואר 1984
8. ↑  כתבה מידיעות טבריה מ-14 בפברואר 2020, כפי שהועלתה באתר פרש.
9. ↑  מנחם הורוביץ, "נמאס לנו להיות בשר תותחים, חדשות, 29 ביוני 1993
10. ↑  Middle East International #603, 2 July 1999; Publisher Christopher Mayhew; Michael Jansen, Beirut, pp.4-5; Reinoud Leenders, Beirut, pp.5&7
**ParaWorld** הוא משחק אסטרטגיה בזמן אמת ששוחרר למחשב בתאריך 25 בספטמבר 2006. המשחק פותח על ידי החברה הגרמנית SEK שנמצאת בברלין. המשחק כולל יותר מ-50 חיות פרה-היסטוריות כאשר יש התמקדות ספציפית בדינוזאורים.

משחקיות
-------

הקונספט של המשחק דומה לקונספט של Age of Empires, שגם כן משחק אסטרטגיה בזמן אמת. ParaWorld כולל בתוכו מאפיינים כמו אוכל, עצים, אבנים ומשאבים נוספים. אוכל יכול להילקח מהצמחים, לצוד חיות, לדוג דגים, או להיות חוואי. האבנים נמצאות במקורות מוגבלים, ועצים נכרתים ממקורות מתחדשים.

הסיפור לוקח מקום ביקום דמיוני, שבו החיות הפרה היסטוריות קיימות לצד הציוויליזציה האנושית, שאינם מתקדמים בטכנולוגיה. כתוצאה מכך, הדינוזאורים לוקחים חלק משמעותי בחיי הטבע ובמשחק. דינוזאורים שחיים בטבע יכולים לשמש כאוכל, אף על פי שיש מספר דינוזאורים אגרסיביים ואימפולסיביים שיתקפו אתכם אם תתקרבו יותר מדי. יש גם חיות פרה היסטוריות נוספות שקיימות במשחק כמו ממותות.

פלגים
-----

* סקנדינבים: מבוסס על הויקינגים, הסקנדינבים הם לוחמים. הם מסתמכים על שריון כבד במיוחד. הם בעלי הכוח הגדול ביותר בקרבות פנים-אל-פנים.
* Dustribes: מבוססים על תרבויות אפריקאיות. פלג זה מורכב מנוודים, ברמה כזו שאצלם הבניינים הם הלכה למעשה יחידות ניידות. עוד יתרון בפלג זה הוא שניתנת להם אפשרות להרוס את הבניין שלהם ולהחזיר את כל המשאבים שלהם. בנוסף לכך, היחידות הצבאיות שלהם יכולים לבנות.
* דרגון קלאן: מזוהים עם תרבות המזרח הרחוק. הקלאן מתקדם טכנולוגית בהרבה משאר הפלגים וניתנת לו האפשרות גם בשימוש של אבק שרפה. הם מומחים במלכודות סודיות, ומומחים במכונאות, וכן ביחידות לטווח הרחוק.

קישורים חיצוניים
----------------

* ParaWorld, באתר PCGamingWiki (באנגלית)
**קבוע פלאנק המצומצם** או **קבוע דיראק** (**Reduced Planck constant** או **Dirac constant**), המסומן **ℏ** (קרי: h-bar) וקרוי על שם פול דיראק, הוא קבוע פיזיקלי השווה ליחס בין קבוע פלאנק לבין פעמיים המספר פאי:

h2π = ħ
ובתצורה מתמטית

{\displaystyle \hbar ={\frac {h}{2\pi }}}
הקבוע פלאנק המצומצם קטן בכסדר גודל מקבוע פלאנק:

ħh = 12π= 0.159~
קבוע פלאנק המצומצם משמש כאשר רצוי לדון בתדירות הזוויתית של המערכת הנמדדת, להבדיל מתנע זוויתי, אותו קבוע פלאנק מייצג. קבוע פלאנק המצומצם נמדד ביחידות של פעולה (או תנע זוויתי) חלקי זווית:

ħ = ‎6.582119569×10-34‎ J⋅s/rad = ‎1.054571817×10-16‎ eV⋅s/rad
קבוע פלאנק המצומצם הוא יחידת המידה של ספין. כך, לדוגמה, אם לחלקיק יש ספין של 1, כמו לפוטון ולגלואון, פירוש הדבר שהספין שלו הוא 1 ħ. חלקיקים עם ספין 1⁄2, כמו כל הפרמיונים היסודיים, הם בעלי ספין של 1⁄2 ħ. לכל החלקיקים הקואנטיים, ללא יוצא מן הכלל, יש ספין שהוא כפולה שלמה או חצי שלמה של קבוע פלאנק המצומצם.

בתרבות פופולרית
---------------

בסדרת הטלוויזיה "דברים מוזרים", נעשה שימוש בקבוע פלאנק המצומצם כקוד עבור כספת.

ראו גם
------

* קבוע פלאנק
* תדירות זוויתית
* ספין
* פיזיקת חלקיקים
**מבצע סיגל** היה מבצע צבאי של צה"ל שנערך בליל י"א בטבת ה'תשמ"א 18-19 בדצמבר 1980, ובו פשטו לוחמים מחטיבת הצנחנים על בסיס מחבלים בלבנון, במטרה לפגוע במחבלים ולהרוס תשתיות טרור.

רקע
---

בשנת 1980 התגבשה בצה"ל התפיסה כי הכרחי לשוב ולבצע פעולות יזומות בשטח לבנון על מנת להביא שקט ליישובי הצפון בפרט ולתושבי ישראל בכלל. הרמטכ"ל, רפאל איתן, הורה לאלוף פיקוד הצפון, אביגדור בן-גל, להיערך לביצוע פשיטה צפונית לנהר הליטאני שבלבנון. הפעולה הוטלה על כוחות מחטיבת הצנחנים, עליה פיקד אל"ם דורון רובין, ומטרתה לפעול כנגד יעדי מחבלים בקרבת הכפר עישייה. הכוחות מנו כמאתיים לוחמים צוותי-קרב מגדוד 202, עליו פיקד עופר בן צבי, גדוד הנח"ל המוצנח, עליו פיקד דורון אלמוג, גדוד 890, עליו פיקד זאב זכרין, פלנ"ט צנחנים בפיקוד אברהם קפלן, סיירת צנחנים בפיקוד שמאי רן, כוח מפלחה"ן צנחנים בפיקוד אמל אסעד, כוח מסיירת גולני בפיקוד גוני הרניק, וכן כוח עתודה על בסיס סגל בא"ח חטיבת הצנחנים, בפיקוד גיורא איילנד. הכוח ביצע אימונים ומודלים לפעולה באזור בית סחור וברמת הגולן.

מהלך המבצע
----------

הכוחות נעו באמצעות רכבים עד לנקודת הפריקה בקליעה ובמרג' עיון. עם רדת הלילה החלו הכוחות לנוע מרחק בן 20 קילומטרים לעבר היעדים. לאחר חציית נהר הליטאני, בסיוע לוחמי שייטת 13, טיפסו הכוחות ועלו לרמת ארנון עד אשר היו מצויים בקרבת היעדים ונערכו לתקיפה. 

צוות-קרב בפיקוד דורון אלמוג, אשר כלל כוח מגדוד הנח"ל המוצנח ומפלנ"ט צנחנים, תקף את אחד מבסיסי המחבלים. כעשרה מחבלים נהרגו. ציון חכמון, לוחם בגדוד הנח"ל המוצנח נהרג ונפצעו מספר חיילים מן הגדוד ומן הפלנ"ט. לאחר שהכוחות הרסו את המבנים ואת אמצעי הלחימה ביעד, התפנו הכוחות באמצעות מסוקי "יסעור" ושבו לישראל.

תוצאות המבצע
------------

כוחות צה"ל הרגו למעלה מעשרה מחבלים, פצעו מספר מחבלים נוספים והרסו את המבנים ביעד. לכוחות צה"ל היו הרוג ומספר פצועים.

קישורים חיצוניים
----------------

* מבצע סיגל (אורכב 07.06.2020 בארכיון Wayback Machine), באתר פלנ"ט צנחנים.

הערות שוליים
------------

1. ↑  ראיון עם יצחק גרשון, גלי צה"ל, 20.01.2018.
2. ↑  גיורא איילנד, "**לא נרדם בלילות**", ידעות ספרים, 2018, עמודים 109-111.
3. ↑  דורון אביטל, **לוגיקה בפעולה**, זמורה ביתן, 2012, עמוד 90.
4. ↑  דורון רובין, "**מי פוחד ממי?**", בתוך הספר "**מנהיגות ברגעים של אמת**" מאת יום טוב סמיה, הוצאת קונטנטו דה סמריק, 2014, עמודים 472-473.
5. ↑  דורון אביטל, "**לוגיקה בפעולה**", זמורה ביתן, 2012, עמוד 91.
**דרגון C210 אנדורנס** היא קפסולת חלל המיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2021.

החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמתואם לשימוש חוזר. חזרת החללית מבוצעת למפרץ מקסיקו.

החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית.

היסטוריה
--------

באוקטובר 2021 הוחלט ששם החללית תהיה "אנדורנס" לכבוד מאמץ מיוחד של צוותי נאס"א ו-SpaceX בהכנות לטיסה בתקופת מגפת הקורונה. כמו כן היה זה שמה של אונייתו של ארנסט שקלטון במשלחת הטראנס-אנטארקטית האימפריאלית.

השיגור הראשון בוצע ב-11 בנובמבר 2021 על ידי משגר פאלקון 9 מכן שיגור 39A במרכז החלל קנדי. לראשונה בשיגור טיסה מאוישת בוצע שימוש חוזר במשגר שכבר היה בשימוש. המשגר נחת בחזרה על פלטפורמה צפה באוקיינוס האטלנטי.

השיגור השני בוצע באוקטובר 2022 במסגרת משימה SpaceX Crew-5. המשגר נחת בחזרה על פלטפורמה צפה באוקיינוס האטלנטי. משך המשימה היה 157 ימים.

השיגור השלישי בוצע ב-26 באוגוסט 2023 במסגרת משימה SpaceX Crew-7. המשגר נחת בחזרה באזור נחיתה מס' 1 בקייפ קנוורל. החללית מתוכננת לחזור לכדור הארץ בשנת 2024.

תיאור משימות
------------

| מספר טיסה | לוגו/משימה | משגר | תאריך שיגור | תאריך נחיתה | צוות | משך טיסה בימים | הערות |
| --- | --- | --- | --- | --- | --- | --- | --- |
| 1 | SpaceX Crew-3 | B 1067.2 | 11 בנובמבר 2021 | 6 במאי 2022 | ארצות הבריתארצות הברית רג'ה צ'אריארצות הבריתארצות הברית תומאס מרשבורןארצות הבריתארצות הברית קיילה בארוןגרמניהגרמניה מטיאס מאורר(אנ') | 176 | חיבור לתחנת החלל הבין-לאומית, הצטרפות למשלחת מס' 66 ו-משלחת מס' 67 |
| 2 | SpaceX Crew-5 | B 1077.1 | 5 באוקטובר 2022 | 12 במרץ 2022 | ארצות הבריתארצות הברית ניקול אונאפו מאןארצות הבריתארצות הברית ג'וש קסדה(אנ')יפןיפן קואיצ'י וקאטהרוסיהרוסיה אנה קיקינה | 157 | חיבור לתחנת החלל הבין-לאומית, הצטרפות למשלחת מס' 68 |
| 3 | SpaceX Crew-7 | B 1081.1 | 26 באוגוסט 2023 | 2024 | ארצות הבריתארצות הברית ג'סמין מוגבלידנמרקדנמרק אנדראס מוגנסןיפןיפן סטושי פורוקבה(אנ')רוסיהרוסיה קונסטנטין בוריסוב(אנ') | 12 במרץ 2024 | חיבור לתחנת החלל הבין-לאומית, הצטרפות למשלחת מס' 69 |

קישורים חיצוניים
----------------

ויקישיתוף מדיה וקבצים בנושא **קרו דרגון אנדורנס** בוויקישיתוף
* תיאור החללית באתר היצרן
**גשר סן דייגו-קורונדו** (באנגלית: **San Diego–Coronado Bridge**), הידוע גם בשם **גשר קורונדו**, הוא גשר בטון דרוך/פלדה, החוצה את מפרץ סן דייגו בארצות הברית, ומקשר בין סן דייגו לקורונדו. הגשר נחשב לחלק מכביש מס' 75.

תיאור
-----

הגשר באורך 3,407 מטר עולה מקורונדו בדרגה 4.67 אחוז לפני שהוא מתעקל ב-80 מעלות לכיוון סן דייגו. הגובה המקסימלי שלו מגיע ל-61 מטר, ומאפשר לספינות הצי האמריקאי, המשרתות מחוץ לבסיס הצי בסן דייגו, לעבור מתחתיו. הגשר אינו יוצר דרך ישרה לקורונדו, אלא יש בו עקומה. הדבר נעשה במכוון על מנת לאפשר לכל ספינות הצי לעבור מתחתיו וכדי לא להיות תלול מידי לעלייה וירידה של מכוניות. 

בניית הגשר החלה בפברואר 1967, והגשר נפתח לתנועה ב-3 באוגוסט 1969, בזמן חגיגות ה-200 לעיר סן דייגו. בתחילה האגרה עליו הייתה 60 סנט לכל כיוון. לאחר מספר שנים האגרה שונתה לדולר אחד בכיוון קורונדו בלבד. בשנת 2002 הגשר הפך להיות גשר האגרה האחרון שהפסיק לגבות אגרה, למרות התנגדות תושבי קורונדו בטענה שכמות תנועת הרכבים באי תעלה.

הגשר מכיל 5 נתיבים: שניים מזרחה, שניים מערבה, ונתיב אמצעי בעל מחסום הניתן לשינוי, שיכול ליצור נתיב שלישי לכל כיוון בהתאם לכמות התנועה. הצד המזרחי של הגשר מסתיים ישירות בצומת T עם כביש בין-מדינתי 5, דרומית למרכז העיר סן דייגו. הוא מסומן כחלק מכביש 75. הגשר תוכנן אך ורק לתנועת כלי רכב ממונעים; אין מדרכות או שבילי אופניים. החל משנת 2008, לרוכבי האופניים ניתנת הזדמנות פעם בשנה לחצות את הגשר ביום הכיף "דווש את הגשר". 

הגשר הוא הגשר השלישי הכי קטלני, בהקשר של התאבדויות, בארצות הברית. רק גשר שער הזהב בסן פרנסיסקו וגשר אורורה בסיאטל קטלניים יותר. בין 1972 לשנת 2000, אירעו בו יותר מ-200 מקרי התאבדות. על הגשר הוצבו שלטים רבים המפצירים במתאבדים פוטנציאלים להתקשר לקו החם.

קישורים חיצוניים
----------------

ויקישיתוף מדיה וקבצים בנושא **גשר סן דייגו-קורונדו** בוויקישיתוף

מבט פנורמי של הגשר ביום

מבט פנורמי של הגשר ביום

מבט פנורמי של הגשר בלילה

מבט פנורמי של הגשר בלילה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007590772005171
* LCCN: sh2012002917
* VIAF: 315170531
* WorldCat (עם VIAF): 315170531

 |
**החי והצומח של ארץ ישראל – אנציקלופדיה שימושית מאוירת** היא האנציקלופדיה לידיעת הטבע המקיפה ביותר שנכתבה על בעלי החיים והצומח בארץ ישראל. האנציקלופדיה נכתבה לציבור הרחב וקבעה לראשונה, בעזרת האקדמיה ללשון העברית, מאות שמות עבריים לבעלי חיים וצמחים בישראל.

הרקע לכתיבת האנציקלופדיה
------------------------

עד שנות ה-70 של המאה ה-20 הייתה הספרות שעסקה בחי ובצומח של ארץ ישראל דלה ביותר, והיא הקיפה רק חלק קטן מהחי והצומח. בשנות ה-70 וה-80 החלו להתפרסם מאמרים ועיתונים בעברית שהתווספו לספרים באנגלית, כגון Flora Palaestina שעסקה בצמחיית הבר של ארץ ישראל ו-Fauna Palaestina שעסקה בחלק מקבוצות החי, אך המידע היה עדיין חסר בתחומים רבים כגון חסרי-חוליות, החיים במים, זוחלים, דו-חיים, יונקים וצמחים חסרי פרחים ורובו התפרסם כמאמרים מדעיים שאינם נגישים לכלל האוכלוסייה. בתקופה זו החל לפעול נחמן אוריאלי למען אנציקלופדיה עברית פופולרית שתרכז את כל המידע על החי והצומח בישראל; הוא הצליח לשכנע את ההוצאה לאור של משרד הביטחון לתמוך כלכלית בפרויקט וקישר בינה לבין החברה להגנת הטבע. אף כי אוריאלי נפטר זמן קצר אחר כך לא נדם מפעלו, ועזריה אלון קיבל עליו את תפקיד העורך הראשי. ריכוז נושאים רבים כל כך באנציקלופדיה אחת דרש מחקר וארגון מחדש של הסיסטמטיקה והידע על ארץ ישראל. כל החומר בכרכים הוא מקורי ונכתב במיוחד לצורך הפרויקט. מעל ל-150 חוקרים השתתפו בכתיבה, כמעט כל קהילת חוקרי הטבע באותה התקופה, ומעל ל-200 צלמים ומאיירים.

לחלק מהחי והצומח, בעיקר לבעלי חוליות יבשתיים וצמחים בעלי פרחים, כבר היו שמות עבריים שנקבעו על ידי הוועד ללשון העברית (1928, 1946). ואולם, שמות רבים עדיין חסרו, ולשם כך נתכנסה ועדת משנה של האקדמיה ללשון העברית ל-24 ישיבות (1984–1989) וקבעה עוד מאות שמות עבריים. פרוטוקול הישיבות אבד מאז; והאנציקלופדיה נעשתה המקור הקובע לשמות רבים.

למרות היקפה הרחב, לא ניתן היה במסגרת המדיה הכתובה להזכיר את כל מגוון החי והצומח בארץ ישראל. לכן בחרו עורכי כל פרק להכניס רק את הנציגים הבולטים והנפוצים ביותר. תחום התפוצה נקבע כארץ ישראל, ללא סיני, עבר הירדן או רמת הגולן.

כרכים
-----

1. מבואות ומפתחות - עורך עזריה אלון
2. חסרי חוליות יבשתיים - עורך גרשם לוי
3. חרקים - עורך יהושע קוגלר
4. החי במים - עורך לב פישלזון
5. דו-חיים וזוחלים - עורך אברהם ארבל
6. עופות - עורך עוזי פז
7. יונקים - עורכים היינריך מנדלסון ויורם יום-טוב
8. הצומח של ארץ ישראל - עורך יואב ויזל
9. צמחים חסרי פרחים - עורכת ורדה רביב
10. צמחים בעלי פרחים א' - עורכים דוד הלר ומיכה לבנה
11. צמחים בעלי פרחים ב' - עורכים דוד הלר ומיכה לבנה
12. צמחים ובעלי-חיים במשק האדם - עורך יצחק ארנון

ראו גם
------

* צמחיית ארץ ישראל
* בעלי חיים בארץ ישראל
* החברה להגנת הטבע

קישורים חיצוניים
----------------

* החי והצומח של ארץ-ישראל לקריאה ברשת באתר כותר (בתשלום)

הערות שוליים
------------

1. ↑  כרך 3, הקדמה.
**קת'רין "קתי" טייסון** (באנגלית:  **Catherine "Cathy" Tyson**; נולדה ב-12 ביוני 1965) 
היא שחקנית קולנוע אנגלייה מועמדת פרס גלובוס הזהב ופרס באפט"א לשנת 1986 על הופעתה בסרט "מונה ליזה".

ביוגרפיה
--------

בת לאם אנגלייה ולאב  טרינידדי, נולדה בשכונת קינגסטון שעל התמזה שברובע המלכותי קינגסטון שעל התמזה, לונדון.
טייסון היא אחייניתה של השחקנית הבריטית מועמדת פרס האוסקר סיסלי טייסון.
גדלה בליברפול ונשרה מלימודיה בגיל 17, במטרה ללמוד משחק ב"תיאטרון כל אחד" שבשכונת הופ בעיר.
משם התקדמה לחברת התיאטרון הלאומית "שייקספיר המלכותית".

טייסון התגלתה לראשונה לקולנוע הבריטי בשנת 1986 בדרמה "מונה ליזה" בתפקיד נערת הליווי השחורה סימון לצידו של בוב הוסקינס.
על הופעת הבכורה קיבלה טייסון מועמדויות לפרס גלובוס הזהב ולפרס באפט"א לתפקיד המשנה הטוב ביותר.
לאחר מכן שיחקה טייסון בסרט האימה של וס קרייבן "הסרפנט והקשת" בתפקיד הרופאה ההאיטית מריאל דאצ'אמפ ובדרמה הבריטית המוערכת "כומר" בתפקיד מריה קאריגן, בעלת הבית המנהלת יחסי מין עם האב מת'יו תומאס (טום וילקינסון).
באמצע שנות ה-90 השתתפה בסדרה הבריטית "Band of Gold" וב-2001 בסרט "הזקן שקרא סיפורי אהבה".

בשנת 2021 שיחקה בסרט טלוויזיה של ערוץ 4 "עזרה" על מגפת הקורונה בממלכה המאוחדת. 

בשנת 2023 גילמה את ויויאן, אימה של הדמות הראשית בגילומה של וינט רובינסון במיני-סדרת הדרמה "נקודת רתיחה" אשר מהווה המשך לסרט "השף" משנת 2021.

חיים אישיים
-----------

לטייסון ילד אחד מהשחקן והקומיקאי קרייג צ'ארלס לו הייתה נשואה במשך חמש שנים.

קישורים חיצוניים
----------------

* קתי טייסון, במסד הנתונים הקולנועיים IMDb (באנגלית)
* קתי טייסון, באתר AllMovie (באנגלית)
* קתי טייסון, במסד הנתונים הקולנועיים KinoPoisk (ברוסית)
* קתי טייסון, באתר MusicBrainz (באנגלית)

| זוכות פרס באפט"א לטלוויזיה לשחקנית המשנה הטובה ביותר |
| --- |
| 

|  |
| --- |
| רבקה הול (2010) • לורן סוקה (2011) • מוניקה דולן (2012) • אוליביה קולמן (2013) • שרה לנקשייר (2014) • ג'מה ג'ונס (2015) • שאנל קרסוול (2016) • וונמי מוסקו (2017) • ונסה קירבי (2018) • פיונה שו (2019) • נעמי אקי (2020) • ראקי איולה (2021) • קתי טייסון (2022) • אן מארי דאף (2023) |

 |


|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 6070780
* BnF: cb142347686 (data)
* GND: 141600594
* ISNI: 0000 0000 5251 5453
* MusicBrainz: 8c40cc6c-09e0-4549-b31b-b8f0f488c242
* NKC: xx0181720
* NTA: 080219047
* VIAF: 19264910
* WorldCat: lccn-no95038682

 |
מרכז חוסן שדרות
מרכזי חוסן קהילתיים הם מרכזים שהוקמו בישובים השוכנים סמוך לגבולות ישראל ומטרתם לספק מענה מקצועי, נפשי וריגשי בעתות חירום, לרבות טיפול ראשוני בנפגעי חרדה וליווי של משפחות ופרטים. המרכזים פועלים גם לפיתוח ולחיזוק חוסנה של הקהילה בתקופות רגיעה. 

המרכזים הוקמו במסגרת שיתוף פעולה של הקואליציה הישראלית לטראומה, משרדי הממשלה והרשויות המקומיות ופועלים בכ-15 רשויות מקומיות.

מודל מרכזי החוסן פותח בישראל בשנת 2005. המודל, כולל היערכות למצבי חירום, פעילות בשעת החירום עצמה, וליווי תהליכי שיקום האוכלוסייה ומענה טיפולי רחב עם החזרה לשגרה. מרכזי החוסן הוקמו תחילה ביישובי ומועצות עוטף עזה, ובהמשך הוקמו ביישובים ומועצות נוספות רחוקות יותר מרצועת עזה, ביהודה ושומרון ועל גבול הצפון. מרכזי החוסן תוקצבו בשנת 2024 בכ-29.6 מיליון שקלים. בפברואר 2024, הודיעה קרן אדמונד דה רוטשילד כי בכוונתה לממן הקמת 12 מרכזי חוסן נוספים בתוך מוסדות אקדמיים.

מרכזי החוסן מציעים ומפעילים תוכניות ואבחונים לזיהוי מצבי משבר אצל יחידים ומשפחות, ליווי טיפולי ותמיכה ריגשית, מפגשים קבוצתיים, תוכניות להדרכת הורים, פעילויות הסברה והפצת מידע, מערך של פעילים ומתנדבים קהילתיים לרבות צוותי חוסן יישוביים או שכונתיים, תוכניות לפיתוח מנהיגות קהילתית ורשתות תמיכה חברתיות ופעילויות בתחום הכלכלי והתעסוקתי.

כיום פועלים מרכזי חוסן בשדרות, אשקלון, מועצה אזורית חוף אשקלון (בת הדר), מועצה אזורית אשכול, מועצה אזורית שער הנגב, מועצה אזורית שדות נגב, אופקים, מרכז חוסן גולן, מרכז חוסן גליל מזרחי, מרכז חוסן גליל מערבי, מועצה אזורית מטה בנימין, מרכז חוסן עציון, מרכז חוסן שומרון ומרכז חוסן עבור האוכלוסייה הבדואית בנגב.{

קישורים חיצוניים
----------------

* מרכז חוסן קהילתי, באתר כל זכות
* מרכזי חוסן, באתר הקואליציה הישראלית לטראומה, ‏8 באפריל 2023
* אורית מרלין רוזנצוייג בשיתוף קרייזי ליין, "חוסן הוא המצרך החשוב ביותר בחיים, לא משנה איפה אתה גר", באתר ynet, 3 במרץ 2024
* אבישי בורלא, ‏גיבורה מקומית / נפילות הגראדים באופקים גרמו ליהלומה זכות לעשות מעשה ששינה את פני העיר, באתר דבר העובדים בארץ ישראל, 5 בינואר 2016

הערות שוליים
------------

1. 1 2  מרכזי חוסן - israeltraumacoalition.org, באתר הקואליציה הישראלית לטראומה, ‏8 באפריל 2023
2. ↑  דבר, ‏קו העימות / הממשלה תתקצב הקמת מרכז 'חוסן' באשקלון - הראשון מחוץ לעוטף עזה, באתר דבר העובדים בארץ ישראל, 15 בנובמבר 2019
3. ↑  דפנה איזברוך, ‏תקציב מרכזי החוסן יגדל, אך המרכזים בצפון לא יקבלו תוספת, באתר דבר העובדים בארץ ישראל, 7 בינואר 2024
4. ↑  ישי אלמקייס, ‏החזית הנפשית: 12 מרכזי חוסן יוקמו בהשקעה של מיליוני שקלים, בעיתון מקור ראשון, 8 בפברואר 2024
5. ↑  מרכזי חוסן באתר משרד הרווחה
6. ↑  מרכז חוסן אופקים באתר הרשות
7. ↑  מרכז חוסן קהילתי, באתר כל זכות
**רצח הלל יפה אריאל** הוא פיגוע טרור פלסטיני, שאירע בקריית ארבע ב־30 ביוני 2016 בו מחבל רצח בדקירות סכין את הנערה בת ה-13 הלל יפה אריאל בעת שישנה בחדרה. לאחר מכן נפצע קשה לוחם כיתת הכוננות של היישוב מירי של לוחם נוסף שהרג את המחבל.

הפיגוע
------

בבוקר 30 ביוני 2016 מוחמד טראיירה בן ה-17, מחבל מהעיירה בני נעים, עבר את הגדר המקיפה את קריית ארבע, הגיע לבית משפחת אריאל בגבעת חרסינה, המרוחק 150 מטר מהגדר, נכנס לחדרה של הלל יפה, דקר אותה ופצע אותה אנושות. היא נפטרה מפצעיה תוך זמן קצר. שני אנשי כיתת הכוננות של היישוב הגיעו למקום, ראו את הלל הפצועה ואת המחבל. במקום התנהל קרב יריות, במהלכו אחד מחברי כיתת הכוננות איבד את עינו מירי של הלוחם השני, שגם הרג את המחבל.

הלל יפה אריאל הובאה לקבורה באותו יום בבית העלמין היהודי העתיק בחברון.

בעקבות הפיגוע
-------------

שני אחיו ואחותו של המחבל מוחמד טראיירה נעצרו לחקירה, בחשד שידעו על כוונתו של המחבל. מפקד פיקוד המרכז הוציא צו הריסה למבנה בן שלוש קומות שבו התגורר המחבל, ובעקבות זאת עתרה משפחת המחבל לבג"ץ לביטול הצו. בג"ץ קיבל חלקית את העתירה, ואישר להרוס את הקומה השנייה במבנה, שהיא קומת המגורים. הוא קבע שאם אי אפשר להרוס את הקומה השנייה בלי להרוס את המבנה כולו, ניתן יהיה לאטום את הקומה השנייה.

הלל יפה הייתה אזרחית ארצות הברית. בעקבות הרצח איימה ארצות הברית לנכות את הסכומים ששולמו למחבלים מהכספים שהיא מעניקה לרשות.

### הנצחה

אביה של הלל, עמיחי אריאל, הקים את יקב "אריאל ביהודה" שהוציא יין בשם "הלל", להנצחת ביתו. בשנת 2022 זכה היין במדליית כסף בתחרות של דקנטר בה מתחרים 18,500 יינות מכל העולם.

קישורים חיצוניים
----------------

* דף לזכר הלל יפה אריאל, ב"לעד" – אתר לזכר האזרחים חללי פעולות האיבה
* אלישע בן קימון, רועי ינובסקי ויואב זיתון, 08:45: המחבל קופץ מעל הגדר, 08:53: רוצח בדקירות את הלל ז"ל, באתר ynet, 1 ביולי 2016
* קרני אלדד, ‏הפיגוע בקריית ארבע: הלל יפה אריאל בת ה-13.5 נרצחה במיטתה, באתר מעריב אונליין, 30 ביוני 2016

הערות שוליים
------------

1. ↑  אלישע בן קימון, נפצע בעימות עם מחבל: "במקום לעזור לי - משפילים אותי", באתר ynet, 7 באוגוסט 2019
2. ↑  חיים לוינסון וג'קי חורי, אמה של הלל יפה אריאל: "איך מספידים ילדה בת 13 וחצי", באתר הארץ, 30 ביוני 2016
3. ↑  אמיר בוחבוט‏, משפחת המחבל שרצח את הלל יפה אריאל קיבלה צו הריסה לביתה, באתר וואלה!‏, 5 ביולי 2016
4. ↑  בג"ץ 5614/16 טראירה נאסר מחמוד חליל ואחרים נ' המפקד הצבאי לאיזור הגדה המערבית, ניתן ב־3 באוגוסט 2016
5. ↑  Lake, Eli (1 ביולי 2016). "The Palestinian Incentive Program for Killing Jews". Bloomberg. נבדק ב-25 ביולי 2016. `{{cite news}}`:  (עזרה)
6. ↑  חנן גרינווד, יין "הלל" שיוצר לזכר הבת שנרצחה בפיגוע זכה בפרס יוקרתי, באתר ישראל היום, 9 ביוני 2022
**באזרביטר** (באנגלית: **Buzzerbeater**) הוא משחק דפדפן שמטרתו ניהול קבוצת כדורסל.
באזרביטר נוצר על ידי שחקני משחק הכדורגל און-ליין האטריק אשר רצו משחק ניהול דומה בנושא כדורסל.
משרדי האתר נמצאים במדינת בוסטון שבארצות הברית.

מבנה המשחק
----------

אל המשחק צריך להירשם כמו בכל משחק דפדפן. לאחר ההרשמה צריך להמתין 4 שעות עד ליצירת הקבוצה. את המשחק מתחילים עם 300000 כסף וירטואלי לביזבוזים ולקניית שחקנים. קבוצה חדשה מתחילה לרוב בליגה הרביעית, היא מחליפה קבוצה שכבר לא פעילה, זאת אומרת, מנוהלת על ידי שחקן ממוחשב, קבוצה הופכת ללא פעילה כאשר המנהל שלה לא נכנס לאתר 60 יום, קבוצה חדשה מתחילה רק עם שחקנים שמוצאם מהארץ שלה, השחקנים הם שחקנים ברמה נמוכה, והקבוצה תצטרך למכור חלק מהשחקנים, לפטר את חלקם, ולשפר את השחקנים הצעירים. ניתן לקנות שחקנים מרשימת ההעברות, ברשימת ההעברות ניתן להגביל ארבע תכונות משחק של שחקן, וכמו כן תכונות כמו גובה, גיל ופוטנציאל, וגם ניתן להגביל את מחיר השחקן והמשכורת שהוא דורש בכל שבוע.

לכל מדינה יש מספר ליגות (בהתאם למספר המשתמשים) ברמות שונות. הליגה מחולקת לשני בתים בני 8 קבוצות. לכל קבוצה 22 משחקים לא כולל הפלייאוף ומשחקי האול-סטאר.
4 הקבוצות מכל בית שמסיימות עם מספר הנקודות הגבוה ביותר עולות לפלייאוף, מקומות 6 ו 7 מתחרות על פלייאוף הירידה, מקומות 5 עורכים משחקי ידידות ומקומות 8 יורדות אוטומטית ליגה אך גם הן עורכות ביניהן משחקי ידידות, באמצע כל עונה 10 השחקנים הטובים מכל בית נבחרים להתמודד זה נגד זה במשחק האול-סטאר. בסוף כל עונה מתקיים הדראפט במתכונת דומה לזו של הדראפט של ה NBA.
במשחק עליך לנהל את הקבוצה הן מצד הפיננסי והן מהצד התחרותי. בנוסף לליגה מתקיימים הגביע הלאומי שבו משתתפות כל הקבוצות מהמדינה, הגביע העולמי לנבחרות ולנבחרות צעירות וגביע האלופות.

בכל סוף עונה נערכות הבחירות לנבחרות הלאומיות. הבחירות דמוקרטיות ולכל שחקן מותר לבחור את המאמן שייצג את מדינתו. 
בכל שנה נערכת אליפות העולם במדינה כל שהיא (שנה אחת לנבחרות עד גיל 21 ובשנה שאחריה לנבחרות הלאומיות).
בנוסף לכך באמצע העונה נערכות האליפויות היבשתיות.

באזרביטר בישראל
---------------

בישראל פועל המשחק מהעונה השנייה לקיומו.
בישראל 1004 קבוצות פעילות (נכון ל-31 במרץ 2012) שמתחלקות ל-5 רמות של ליגות.
לישראל גם נבחרת לאומית ונבחרת צעירה, הנבחרת הצעירה מצליחה מאוד, כמה פעמים דורגה במקום הראשון בעולם ונכון לעכשיו מדורגת במקום ה9 בעולם. הנבחרת הבוגרת במקום ה-36 מתוך 98 מדינות.

ראו גם
------

* האטריק

קישורים חיצוניים
----------------

* 

* אתר האינטרנט הרשמי של באזרביטר
* אתר המשחק
**Tactical Ops: Assault on Terror** (בתרגום חופשי לעברית: קומנדו טקטי: מתקפה נגד הטרור; ידוע בפשטות בתור **Tactical Ops**) הוא משחק פעולה מגוף ראשון מרובה משתתפים ברשת, ששוחרר בשנת 1999 בתור מוד למשחק Unreal Tournament ויצא, לאחר שצבר פופולריות בקרב שחקנים, בשנת 2002 כמשחק עצמאי.

המשחק הוא בעל סגנון משחק דומה למשחק Counter Strike. עם יציאתו של קונטר סטרייק לשוק, שהתחיל את דרכו כמוד שפותח למשחק Half-Life וצבר פופולריות רבה עקב סגנונו הייחודי, החלה תופעה של מודים דומים בסגנון שפותחו עבור משחקים שונים, כשהידועים ביותר הם Urban Terror (שיצא כמוד למשחק Quake 3) ו-Tactical Ops שיצא כמוד לUnreal Tournament. בדומה למשחקים בסגנון זה, במשחק נחלקים השחקנים לשתי קבוצות, טרוריסטים ויחידות לוחמה בטרור. שתי הקבוצות נלחמות זו בזו על מנת להשיג את מטרת המפה (סביבת המשחק) הספציפית בה מתרחש המשחק.

המשחק שוחרר כמשחק עצמאי ב-24 באפריל 2002 ואינו דורש יותר את המשחק Unreal Tournament כדי לפעול - בדומה לשני מתחריו בשוק שצוינו לעיל. עם שחרורו נוספו מפות חדשות למשחק שלא כלולות בגרסת החינם של המשחק. הגרסה האחרונה למשחק הייתה 3.4.0 אך עקב בקשות של מעריצים אטארי נתנה להם אפשרות לפתח פאטץ' נוסף למשחק. גרסת המעריצים, 3.5.0 יצאה בשנת 2005.

קבלה
----

גיימרים רבים תיארו את המשחקיות של המשחק בתור מעין שילוב של המשחקיות של קונטר סטרייק עם זו של אנריל. חלק מהביקורות שיבחו את המשחק בגלל הגרפיקה שלו שעלתה על זו של קונטר סטרייק עקב היתרון הגרפי של Unreal Engine על פני המנוע של קונטר סטרייק (GoldSrc המיושן ששימש את Half-Life). עם זאת חלק טענו כי רוב המפות "ריקות" מבחינת פרטים ומונוטוניות. בגרסה הראשונה היו רק 3 מודלים לשחקן שניתנו להתאמה אישית באמצעות סקינים.

בדומה לקונטר סטרייק (וגם בדומה לאנריל), גם למשחק זה נוצרו טורנירים ותחרויות רשמיות שמשתתפים בהם טובי השחקנים המקצוענים מרחבי העולם.

קישורים חיצוניים
----------------

* 
* Tactical Ops, באתר PCGamingWiki (באנגלית)
**ג'סיקה אסתר "ג'ס" פוקס** (באנגלית: **Jessica Esther "Jess" Fox**; נולדה ב-11 ביוני 1994) היא קיאקיסטית יהודייה-אוסטרלית. אלופה אולימפית (טוקיו 2020) ו-4 פעמים אלופת עולם (2013, 2014, 2015 ו-2018) בקנו סלאלום C-1. סגנית אלופה אולימפית (לונדון 2012) ו-4 פעמים אלופת העולם (2014, 2017, 2018 ו-2023) בקיאק סלאלום K-1. בסך הכל בעלת 22 מדליות מאליפות העולם, מהן 14 מדליות זהב.

ביוגרפיה
--------

פוקס נולדה במרסיי, צרפת והיגרה עם משפחתה לפנרית', ניו סאות' וויילס, אוסטרליה. היא בת למשפחה של קיאקיסטים. אמה, מרים פוקס-ירושלמי זוכת מדליית ארד אולימפית (אטלנטה 1996) ואלופת עולם שייצגה את צרפת. אביה, ריצ'רד פוקס (אנ'), קיאקיסט אולימפי שייצג את הממלכה המאוחדת וסיים במקום רביעי (ברצלונה 1992), מאמן נבחרת אוסטרליה בקיאקים וחבר פדרציית הקאנו העולמית.

### 2012

#### סגנית אלופה אולימפית

באולימפיאדת לונדון היא זכתה במדליית כסף בסלאלום קיאק ליחידות, אחרי אמילי פר מצרפת לפני מאיאלן סוראוט מספרד.

### 2013

#### אלופת עולם

באליפות העולם שנערכה בפראג, צ'כיה בספטמבר 2013 היא זכתה בשתי מדליות זהב, בסלאלום קאנו ליחידות לפני מלורי פרנקלין מבריטניה וקרולין לואר מצרפת ובתחרות הקבוצתית בקאנו, לפני צ'כיה וגרמניה.

### 2014

באליפות העולם שנערכה במרלינד, ארצות הברית בספטמבר 2013 היא זכתה בשתי מדליות זהב, בסלאלום קאנו ליחידות לפני מלורי פרנקלין מבריטניה ואוריין רבור מצרפת ובסלאלום קיאק ליחידות לפני פיונה פני מבריטניה ומלאני פייפר מגרמניה.

### 2015

באליפות העולם שנערכה בלונדון, בספטמבר 2015 היא זכתה בשתי מדליות זהב, בסלאלום קאנו ליחידות לפני קתרינה האוליצ'קובה מצ'כיה ונוריה וילרובלה מספרד ובתחרות הקבוצתית בקאנו, לפני צ'כיה ואוסטריה.

### 2016

באולימפיאדת ריו דה ז'ניירו היא זכתה במדליית ארד בסלאלום קיאק ליחידות, אחרי מאיאלן סוראוט מספרד ולוקה ג'ונס מניו זילנד.

### 2021

#### אלופה אולימפית

באולימפיאדת טוקיו היא זכתה בשתי מדליות, זהב וארד. מדליית זהב בסלאלום קאנו ליחידות לפני מלורי פרנקלין מהממלכה המאוחדת ואנדריאה הרצוג מגרמניה ומדליית ארד בסלאלום קיאק ליחידות, אחרי ריקארדה פאנק מגרמניה ומאיאלן סוראוט מספרד.

קישורים חיצוניים
----------------

* 

* אתר האינטרנט הרשמי של ג'סיקה פוקס (באנגלית)

ויקישיתוף מדיה וקבצים בנושא **ג'סיקה פוקס** בוויקישיתוף
* ג'סיקה פוקס, ברשת החברתית פייסבוק
* ג'סיקה פוקס, ברשת החברתית אקס (טוויטר)
* ג'סיקה פוקס, ברשת החברתית אינסטגרם
* ג'סיקה פוקס, באתר הוועד האולימפי הבין-לאומי
* ג'סיקה פוקס, באתר olympedia.org
* ג'סיקה פוקס, באתר התאחדות הקאנו הבין-לאומית

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* AWR: AWE4831b

 |
**Sniper Elite V2** הוא משחק מחשב מסוגת פעולה מגוף שלישי שפותח על ידי החברה Rebellion Oxford והופץ על ידי Rebellion Oxford וסטים, המשחק יצא לפלטפורמות ה-Microsoft Windows-ו PlayStation 3, Xbox 360, Wii U, playStation4.

משחקיות
-------

**Sniper Elite V2** הוא משחק יריות בגוף שלישי המדגיש את אלמנט ההתגנבות במלחמה ושמירת המרחק מחיילי האויב מבלי שישימו לב אליך. במשחק יש רמות קושי אותן השחקן יכול לבחור בהתאם ליכולותיו. מבחינות מפות המשחק, נראים בו הרבה בניינים רבי קומות ורחובות צדדיים שנועדים כדי להגיע לנקודת תצפית ישירה על האויב מבלי להגיע לקרבות ישירים. ברוב המשחק השחקן מצויד ברובה הצלפים שלו, אך בפעמים אחדות ימצא עם תת-מקלעים, עם אקדחים, ובנוסף לכך יש גם רימוני יד. השחקן אף יכול גם לפרוס מלכודות בשטח כגון: מוקשים ודינמיט. לשחקן יש גם משקפת שבאמצעותה ניתן לראות את האויב ו"לתייג" אותו לפני הירי. ניתן לכוון את הכוונת כפי שהשחקן רוצה. השחקן יכול לצלוף בכמה תנוחות שהם: עמידה, כריעה או שכיבה. לשחקן גם יש אפשרות לקחת נשימה עמוקה למשך כמה שניות כדי שהכוונת לא תזוז בזמן הפגיעה במטרה. יכולת נוספת היא כאשר האויב הבחין בשחקן, השחקן יכול לשנות תנוחה ולהסתתר, מה שמאפשר לשחקן לברוח מפני האויב כדי שלא יתפוס אותו.

פיתוח
-----

בשנת 2011 החברה Rebellion Oxford הודיעה כי היא מתחילה בפיתוח המשחק Sniper Elite V2, המשחק יצא במאי 2012 והמשחק היה כפי שתואר אתחול מחדש של המשחק המקורי Sniper Elite ולא המשך למשחק המקורי. המשחק בהתחלה היה אמור לצאת לגרסת ה-Xbox 360 וה-PlayStation 3 בלבד, אך בעקבות בקשת השחקנים המרובים של משתמשי ה-PC המשחק יצא גם לגרסת ה-PC ויצא לקנייה באמצעות חנויות שמוכרות את דיסק ה-DVD ודרך הסטים. החברה Rebellion Oxford הודיעה בתאריך ה-5 בפברואר 2013 שהמשחק יצא גם לקונסולת ה-Wii U.

תוכן להורדה
-----------

לפני השקתו לסטים היה ניתן לעשות הזמנה מוקדמת דרך האינטרנט או הזמנה מוקדמת אישית דרך הסטים עצמו, לאחר יציאת המשחק הוא הופץ לחנויות עם דיסק DVD ולסטים בהורדה דיגיטלית. ב-7 בנובמבר 2012 החברה Rebellion Oxford שחררה עדכון Multiplayer חינמי למשחק ועודכן אוטומטית לכל בעלי המשחק בכל הפלטפורמות. המשחקים תמכו במצבי משחק (מודים) כמו DeathMatch ועוד. בנוסף לסוגי המשחק החדשים, נוספו 6 מפות חדשות למשחק שבהם השחקנים יוכלו לשחק.

ציונים
------

לאחר יציאת המשחק **Sniper Elite V2** הצטברו ציונים רבים באתרים כמו GameRankings ו-Metacritic של-PS3 הם 71.68% ו-70/100, ל-XBOX360 זה 68.76% ו-67/100, ואצל ה-PC זה 65.38% ו-66/100.

| **האתר** | **הציון** |
| --- | --- |
| GameRankings | 71.68% (PS3)  68.76% (XBOX360)  65.38% (PC) |
| Metacritic | 70/100 (PS3)  67/100 (XBOX360)  66/100 (PC) |
| **פרסום** | **ציון** |
| Game Informer | 8.25/10 |
| GameSpot | 6/10 |
| GamesRadar | 8/10 |
| IGN | 8/10 |
| Official Xbox Magazine | 7.5/10 |
| PC Gamer UK | 65/100 |

ראו גם
------

* Call of Duty
* Call Of Duty 4

קישורים חיצוניים
----------------

* Sniper Elite V2, ברשת החברתית אקס (טוויטר)
* Sniper Elite V2, באתר PCGamingWiki (באנגלית)
* האתר הרשמי של המשחק **(קיים בכמה שפות)**
* הפורום של המשחק(הקישור אינו פעיל) (באנגלית)
* ביקורת משחק: Sniper Elite V2, אתר משחקים ויגיימס (בעברית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16667213v (data)

 |
**Auto-GPT** הוא סוכן חכם המסוגל לפרק משימה שהוקצתה לו בשפה טבעית ולהסיק לבד אילו משימות עליו לבצע באינטרנט ובכלים אחרים באיטרציה אוטומטית. מאחר והוא משתמש ב-API של GPT-3.5 ו-GPT-4 הוא הפך לאחד היישומים הראשונים המשתמשים ביכולות הבינה המלאכותית של OpenAI לביצוע משימות באופן אוטונומי.

שיטת עבודה
----------

בניגוד למערכות בינה מלאכותית אחרות דוגמת ChatGPT, המחייבות הזנה של פקודות ידניות לכל פעילות שהמשתמש מעוניין לבצע, Auto-GPT בונה בעצמה יעדי משנה פונקציונליים להשגת המטרה ללא צורך בקלט אנושי מתמיד. 

Auto-GPT מסוגל לכתוב ולשפר את הקוד של עצמו וכן לבצע ניפוי שגיאות, לפתח ולשפר את עצמו. כברירת מחדל, הוא יכול לבצע משימות אלו רק עבור תוכניות חדשות ופשוטות יחסית או כאלו שהועתקו מ-Git. היא לא יכולה לשנות את מערכת הבסיס שלה או כל דבר הקשור למערכות ה-GPT שבהן היא משתמשת. 

Auto-GPT מנהל אחסון זיכרון לטווח קצר וארוך על ידי גישה לקריאה ולכתיבה של מסדי נתונים וקבצים, מנהל את דרישות האורך של תיבת דו-שיח, יכול לבצע פעולות מבוססות אינטרנט כגון חיפושי אינטרנט, מילוי טפסי אינטרנט ואינטראקציה עם ממשקי API ללא השגחה. הוא כולל גם תכונת טקסט לדיבור.

על מנת להנות מכל אפשרויות המערכת, המשתמש נדרש להתקין על מחשבו מספר תוכנות ולבצע פעולות התקנה וחיבור לAPI.

גרסאות
------

ב-14 במרץ 2023 OpenAI הוציאה את מודל השפה הגדולה GPT-4. במהלך בדיקות אבטחה טרום-שחרור, חוקרי "הצוות האדום" של החברה גילו שניתן לאפשר ל-GPT-4 לבצע פעולות בעולם האמיתי כגון פתירת CAPTCHA וכדומה.

צוות חוקרים ממיקרוסופט קבע כי בהתחשב ביכולות הרחבות של GPT-4 ברמות המתקרבות לאלו של בני אדם, ניתן לראות את GPT-4 "באופן סביר כגרסה מוקדמת (אך עדיין לא שלמה) של מערכת בינה מלאכותית מסוג בינה מלאכותית חזקה (AGI)". החוקרים גם ציינו שהניסויים שלהם מצאו עדיין מגבלות משמעותיות במערכת.

Auto-GPT שוחרר ב-30 במרץ 2023 על ידי טוראן ברוס ריצ'רדס, מייסד חברת משחקי הווידאו Significant Gravitas Ltd. זמן קצר לאחר מכן, הוא הפך לטרנד המוביל ב-GitHub.

בעיות
-----

בנוסף להיותו מושפע מטעויות וחוסר דיוק בGPT, Auto-GPT מתקשה לעיתים קרובות להישאר "מרוכז" במשימות העומדות על הפרק, מבלי ללכת לאיבוד במשימות מורכבות שלא לצורך. כמו כן, לאחר ביצוע מוצלח של משימה, הוא בדרך כלל לא זוכר איך לעשות את זה בפעם הבאה, וכשהוא עושה את זה, כמו בעת כתיבת תוכנית, הוא לרוב לא זוכר איך להשתמש בה שוב. Auto-GPT מתקשה לפרק משימות בצורה יעילה ומתקשה להבין את ההקשרים של הבעיות וכיצד המטרות חופפות.

יישומים
-------

**AgentGPT** הוא התוסף המשלב את AutoGPT בדפדפן האינטרנט, ומאפשר למתכנתים ליצור סוכנים משלהם. הרחבה נוספת היא **ChaosGPT**.

קישורים חיצוניים
----------------

* אתר האינטרנט הרשמי של Auto-GPT

הערות שוליים
------------

1. ↑  רפאל קאהאן, Auto-GPT: הדור הבא של הבינה המלאכותית, באתר ynet, 24 באפריל 2023
2. ↑  עידן בן טובים, ‏עדיין מתלהבים מ-ChatGPT? כנראה שעוד לא השתמשתם ב-Auto-GPT, באתר Geektime‏, 21 באפריל 2023
3. ↑  GPT-4 Hired Unwitting TaskRabbit Worker By Pretending to Be 'Vision-Impaired' Human
4. ↑  Microsoft Now Claims GPT-4 Shows 'Sparks' of General Intelligence
5. ↑  Auto-GPT Unmasked: The Hype and Hard Truths of Its Production Pitfalls
לוגו NASCAR
מכוניות NASCAR במרוץ דייטונה 500 ב-2015
**נאסקאר** (**NASCAR**, ראשי תיבות של National Association for Stock Car Auto Racing) היא חברה אמריקנית המנהלת מספר סדרות של מרוצי מכוניות. הידועה בהן היא גביע נאסקאר (NASCAR Cup) שבו מתחרות מכוניות בעלות מאפיינים דומים למכוניות מייצור סדרתי. החברה נוסדה ב-1948 על ידי ביל פראנס ומשרדיה הראשיים נמצאים בעיר דייטונה ביץ', פלורידה.

בתחילת המאה ה-21 הייתה הפופולריות של גביע נאסקאר בארצות הברית שנייה רק לליגת הפוטבול NFL, במונחים של מספר צופי הטלוויזיה והמעריצים.

היסטוריה
--------

החוף בדייטונה ביץ' בפלורידה היה יעד להשגת שיאי מהירות יבשתיים מאז שנות ה-20 של המאה ה-20. עם השנים התפתחו בעיר מרוצי מכוניות מייצור סדרתי שהוזנו בחלקם מתופעת שיפור המכוניות של מבריחי המשקאות בתקופת היובש. ביל פראנס היה מכונאי צעיר שעבר לדייטונה ביץ' בפלורידה בעקבות השפל הגדול, וב-1936 אף השתתף במרוצים במקום. שנתיים אחר כך הוא הפך למפעיל של מסלול המרוצים. ב-1947 הוא יזם ביחד עם שותפים הקמת איגוד שינהל מרוצים מסוג זה. הארגון שכונה NCSCC‏ ("National Championship Stock Car Circuit") יזם עונת מרוצים שבסופה אורגנה פגישה שבה הוחלט להרחיב את הארגון לרמה הלאומית. לאחר שהשם המקורי שהוצע נדחה, כיוון שהיה בשימוש ארגון מתחרה, נקבע השם "National Association for Stock Car Auto Racing" והארגון נוסד ב-21 בפברואר 1948. בתחילה נקבעו שלוש קטגוריות: מכוניות סדרתיות, משופרות ומכוניות פתוחות. עם הזמן, הפכה קטגוריית המכוניות הסדרתיות למצליחה ביותר, בעוד אחרות השתנו או בוטלו.

עקב בעיית זמינות מכוניות, המרוץ הראשון בקטגוריה הסדרתית נערך רק ביוני 1949, בשארלוט. תוך כמה שנים החלה התקינה של מכוניות המרוץ לעבור שינויים הדרגתיים להגברת הבטיחות והביצועים. בשנות ה-60 כבר היו המכוניות בנויות במיוחד ורק מראה מכונית הסדאן היה משותף למכוניות המרוץ ולמכוניות הנאסקאר. בתחילת הדרך התקיימו המרוצים במסלולים בעיקר בדרום-מזרח ארצות הברית, ועם הזמן התפשטו ברחבי המדינה וגם מחוצה לה.

קישורים חיצוניים
----------------

ויקישיתוף מדיה וקבצים בנושא **נאסקאר** בוויקישיתוף
* 

* אתר האינטרנט הרשמי של נאסקאר (באנגלית)
* נאסקאר, ברשת החברתית פייסבוק

* נאסקאר, ברשת החברתית אקס (טוויטר)

* נאסקאר, ברשת החברתית אינסטגרם

* נאסקאר, סרטונים בערוץ היוטיוב
* נאסקאר, באתר אנציקלופדיה בריטניקה (באנגלית)
* Whelen Euro Series, אתר הסדרה האירופית של NASCAR
* קינן כהן, הקפות שניות: דברים שאתם צריכים לדעת על NASCAR, וואלה!, 2 באוקטובר 2018.
* הסודות נחשפים: כל מה שלא ידעתם על נסקאר אלון דאי, ערוץ הספורט, 8 ליולי, 2016

הערות שוליים
------------

1. ↑  All About NASCAR, באתר Shave magazine

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007599399705171
* ISNI: 0000 0000 9133 0603
* LCCN: n50059191
* MusicBrainz: 8831117d-07d1-4ac0-9e31-ec2c745600f2
* VIAF: 133659568
* WorldCat: lccn-n50059191

 |
תעודה המפרטת את תפקודו של התלמיד בבית הספר
סולם הציונים בבית הספר בארץ ישראל בראשית המאה העשרים.   
בתחתית הסולם: רע, רע מאד, בושה וחרפה, למטה מן הביקורת
תעודה המכילה את ציוני התלמיד
**תעודה** היא מסמך המופק במסגרת החינוך הפורמלי, אשר בו מפורטים ציוני התלמיד במקצועות הלימוד השונים ואופן התנהגותו במהלך הלימודים.

התעודה היא חלק ממנגנון המדידה והערכה בחינוך פורמלי.
לכל תלמיד נמסרת תעודה מעודכנת מספר פעמים במהלך שנת הלימודים, כאשר התעודה הסופית נמסרת בתום השנה לקראת החופש הגדול.
בתי ספר שונים מחלקים תעודות בתדירות שונה, על פי רוב פעמיים עד שלוש.

המידע הכלול בתעודה
------------------

התעודה מורכבת מתיאור איכותני וכמותי.
התיאור הכמותי נעשה באמצעות קביעת הציון עבור כל מקצוע.
סולם המדידה בו נעשה שימוש לתיאור רמת הביצוע של התלמיד יכול להשתנות בהתאם למוסד החינוכי, שכבת הגיל והנורמות המקובלות בכל מדינה. 
כמו כן, נהוג לצרף נתונים כמותיים על מספר ההיעדרויות והאיחורים של כל תלמיד במהלך הלימודים. 
על פי רוב בכל תעודה מוקדש מקום להערות המורה שבו הוא יכול לתאר את התנהגות והתקדמות התלמיד באופן איכותני.

אופן הפקת התעודה
----------------

באופן מסורתי התעודה ממולאת על ידי המורה המחנך בכתב יד, כאשר הוא מרכז בה את כל הנתונים שקיבל מהמורים המקצועיים המלמדים את הכיתה שהוא מחנך. אולם עם התפתחות הטכנולוגיה ישנה אפשרות גם להפיק תעודות באופן ממוחשב.

תעודת בגרות
-----------

 ערך מורחב – **תעודת בגרות**  

תעודת בגרות היא תעודה מטעם משרד החינוך של ישראל המעידה על מילוי הדרישות הלימודיות להצלחה בבחינות הבגרות הנערכות בדרך כלל בבתי ספר תיכוניים בישראל. תעודת הבגרות היא מדד פורמלי נפוץ להשכלה ברמה תיכונית של אדם במדינת ישראל. שימושה העיקרי של תעודת הבגרות הוא כמדד להערכת התאמתו של אדם ללימודי תואר ראשון בישראל וכחלק מתנאי הקבלה. לעיתים קרובות משוקלל הציון הממוצע של תעודת הבגרות יחד עם ציון הבחינה הפסיכומטרית והציון המשוקלל של שניהם משמש לקביעת הקבלה. 

קיימות גם אפשרויות קבלה לתואר ראשון ללא תעודת בגרות.

מעסיקים בשוק העבודה דורשים לעיתים תעודת בגרות, כחלק מתנאי הקבלה למקום העבודה.

ראו גם
------

* לימודי תעודה
* תעודת זהות

קישורים חיצוניים
----------------

ויקישיתוף מדיה וקבצים בנושא **תעודה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561075805171
* GND: 4077220-2
* NARA: 10660903
* NDL: 00573553
* NKC: ph679587

 |
פירוש נוסף ערך זה עוסק בזמן ביממה. אם התכוונתם למשמעות אחרת, ראו דמדומים (פירושונים).
דמדומים ברמת השרון
המחשת שלב הדמדומים
**דמדומים** הם פרק הזמן שבין השחר ובין הזריחה, ובין השקיעה לבין צאת הכוכבים. 

הדמדומים מתרחשים לפני הזריחה ולאחר השקיעה, כאשר קרני השמש המגיעים אל האטמוספירה מאירים מעט את כיפת השמים ומוחזרים בחלקם לעבר אדמת כדור הארץ. 

משך הדמדומים לפני הזריחה ולאחר השקיעה מושפע בעיקר מקו הרוחב. באזור הארקטי והאנטארקטי יכולים הדמדומים להימשך מספר שעות. 

יש המייחסים לאור הדמדומים נופך רומנטי או קסום, ולכן הם מונצחים לעיתים בצילומים ובציורים.

סוגי הדמדומים
-------------

דמדומים ממטוס
דמדומים ב"גן העיר" בבת-ים
### דמדומים אזרחיים

הדמדומים האזרחיים (civil twilight) הם פרק הזמן שבמהלכו קו האופק ועצמים ארציים נראים בבירור, וכך גם גרמי שמיים בהירים במיוחד, בהם גם כוכב הלכת נוגה, המכונה "כוכב השחר" או "כוכב הערב". ככלל ניתן לבצע פעילות מחוץ לבית אך נדרש אור מלאכותי על מנת לאפשר קריאה לאנשים בעלי ראייה תקינה. בבוקר מתחיל שלב זה כאשר מרכזה של השמש נמצא 6° מתחת לאופק ועד שהוא מגיע לקו האופק ברגע הזריחה. לעת ערב מתחילים הדמדומים האזרחיים בשקיעה, כאשר מרכזה של השמש עובר את קו האופק ועד שהוא מגיע 6° מתחתיו. 

### דמדומים ימיים

דמדומים ימיים (Nautical twilight) מתרחשים לפני הזריחה ולאחר השקיעה, כאשר מרכזה של השמש נמצא בין 6° ו-12° מתחת לאופק. ככלל, דמדומים אלה הם השלב שבו שוב או עדיין לא ניתן לנווט בים על פי תצפית לעבר קו האופק, ובהתבסס על גרמי שמיים מהימנים. בתנאים אטמוספיריים טובים, ניתן להבחין בקווי המתאר של עצמים ארציים אך לא בפרטיהם. 

### דמדומים אסטרונומיים

דמדומים אסטרונומיים (Astronomical twilight) מוגדרים כפרקי הזמן בערב ולפנות שחר, כאשר מרכזה של השמש נמצא בין 12° ו-18° מתחת לאופק. ככלל, בטרם תחילתו של שלב זה בבוקר, או עם סיומו לעת ערב, השמיים חשוכים לחלוטין, אם כי רוב בני האדם יגדירו את השמיים כחשוכים בהתרחש שלב זה בבוקר או בערב. בשלב זה ניתן לבצע תצפיות אסטרונומיות, אם כי ייתכן שכדי לתצפת גרמי שמיים חיוורים במיוחד, יהא צורך להמתין עד תום הדמדומים האסטרונומיים או להקדים את תחילתם.

בכוכבים אחרים
-------------

במאדים נמשך זמן הדמדומים בערך שעתיים לפני הזריחה ולאחר השקיעה, עקב אבק גבוה באטמוספירה שמפזר אור לחלק החשוך של הכוכב. דבר דומה קורה בכדור הארץ בזמן התפרצות געשית.

ראו גם
------

* הבזק ירוק
* לילות לבנים
* שעת הזהב (צילום)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דמדומים** |
| ויקישיתוף תמונות ומדיה בוויקישיתוף: **דמדומים** |

* זמני זריחה, שקיעה ודמדומים בכל מקום בעולם (ברירת מחדל בקישור היא לתל אביב)
* אודות דמדומים והגדרותיהם
* אוני צברי, מדוע הדמדומים ארוכים יותר כשמצפינים?, במדור "שאל את המומחה" באתר של מכון דוידסון לחינוך מדעי, 17 דצמבר 2010

דמדומים ימיים בקטלוניה. האופק נראה בבירור בעוד שיש צורך בתאורה מלאכותית כדי להבחין בעצמים ביבשה.

דמדומים ימיים בקטלוניה. האופק נראה בבירור בעוד שיש צורך בתאורה מלאכותית כדי להבחין בעצמים ביבשה.

| חלקי היממה |
| --- |
| 

|  |
| --- |
| שחר • דמדומי בוקר • זריחה • בוקר • צהריים • אחרי הצהריים • שקיעה • דמדומי ערב • ערב • לילה • חצות הלילה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558420005171
* GND: 4148736-9
* LCCN: sh85139033
* TDVİA: safak

 |
פירוש נוסף ערך זה עוסק במוזה. אם התכוונתם לכלי נגינה, ראו קליופה (כלי נגינה).

 קאליופה בפסל רומי עתיק מהמאה ה-2 בארמיטאז' .
המוזה **קאליופה**, פטרונית כתיבת האפוסים.
במיתולוגיה היוונית, **קאליופה** (ביוונית: **Καλλιόπη**, "קול נעים") הייתה אחת מתשע המוזות, מלוותיו של האל אפולו, ובנותיו של זאוס, ראש האלים, ממנמוסינה, אלת הזיכרון. קאליופה, שהייתה פטרוניתה של השירה האפית, המגוללת את מעשי האלים והגיבורים, הייתה החשובה שבמוזות, והנבונה מכולן. באומנות היא בדרך כלל מתוארת מחזיקה קולמוס (ולעיתים, חרט לכתיבה), מגילות קלף או לוחות לכתיבה.

על פי סיפורי המיתולוגיה, קאליופה ואפולו היו הוריו של אורפיאוס, גדול המוזיקאים ביוון העתיקה. עם זאת, סיפורים אחרים קובעים שאביו של אורפיאוס לא היה אפולו, אלא אויגרוס, מלך תראקיה. מסורות נוספות מייחסות לקאליופה גם את לידתו של המוזיקאי המוכשר לינוס, בנו של אפולו. אולם, מסורות אחרות מייחסות את לידתו של לינוס למוזה אוראניה או, לחלופין, למוזה טרפסיכורה.

קאליופה, לבקשתו של זאוס, יישבה את הסכסוך שהתעורר בין האלות אפרודיטה ופרספונה, בנושא אהבתו של העלם יפה התואר אדוניס. פסיקתה קבעה שאדוניס יבלה שליש שנה עם אפרודיטה, שליש שנה עם פרספונה, ואת שליש השנה הנותר הוא יעביר עם מי שהוא ימצא לנכון.

שמה של קאליופה ניתן, בין היתר, לחמש ספינות של הצי הבריטי (הראשונה בהן הושקה ב-1808, והאחרונה ב-1932), לאסטרואיד 22 שנתגלה ב-1852 ולסוג של עוגב המונע בכוח קיטור (אנ'). בשנת 2001 גילו אסטרונומים כי לאסטרואיד גדול זה יש ירח הסובב אותו, והם כינו אותו לינוס, על שם בנה של המוזה קאליופה.

האסטרואיד 22 קאליופה (אנ') שהתגלה ב-1852 על ידי ג'ון ראסל הינד, נקרא על שמה.

קישורים חיצוניים
----------------

ויקישיתוף מדיה וקבצים בנושא **קאליופה** בוויקישיתוף
* קאליופה, באתר אנציקלופדיה בריטניקה (באנגלית)
* קאליופה, באתר אנציקלופדיית ההיסטוריה העולמית (באנגלית)

| **תשע המוזות במיתולוגיה היוונית** |
| --- |
| 

|  |  |
| --- | --- |
| אוטרפה • אוראניה • אראטו • טרפסיכורה • מלפומנה • פוליהימניה • קאליופה • קליאו • תאליה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15068132x (data)
* GND: 12148565X
* SUDOC: 241474795
* VIAF: 22998655
* WorldCat: viaf-22998655

 |
**רן יעקובי** הוא דיפלומט ישראלי המשמש כשגריר ישראל בניו זילנד ושגריר לא תושב לאיי קוק, סמואה, טונגה וניואה. לפני מינויו לשגריר בניו זילנד, כיהן כמנהל המאבק באנטישמיות וזיכרון השואה במשרד החוץ הישראלי וכראש משלחת ישראל לברית הבין-לאומית לשימור זכר השואה (2016–2020).

השכלה
-----

יעקובי הוא בוגר תואר ראשון במדע המדינה ולימודים אורבניים באוניברסיטת תל אביב. הוא סיים תואר שני בחקר ויישוב סכסוכים באוניברסיטה העברית בירושלים (2003). ולימודים נוספים בישראל, מלטה ופריז בנושאי מדעי המחשב, מדיה, דיפלומטיה וניהול. יעקובי הוכשר כמגשר ומוכר על ידי משרד המשפטים והנהלת בתי המשפט בישראל.

קריירה
------

ב-1994 הצטרף למשרד החוץ ומילא מגוון תפקידים במטה המשרד בירושלים ובאגפיו השונים, כולל אגף הכלכלה, תרבות, מדע, איחוד אירופי, דיפלומטיה ציבורית ובלשכת סגן שר החוץ.

ב-1996 מונה לסגן הקונסול הכללי בסאו פאולו, ברזיל.

בין 2003 ל-2007 שירת כסגן השגריר בסטוקהולם בירת שוודיה. 

בשנים 2010–2011 כיהן כראש תחום בכיר מדיני-ביטחוני במטה ההסברה הלאומי במשרד ראש הממשלה.

בתפקידו הבא בין 2016 ל-2020 שימש כציר-יועץ לגרמניה בשגרירות ישראל בברלין. במסגרת התפקיד, יזם הקמת אנדרטה על קיר משרד החוץ ותערוכה לזכרם של 36 דיפלומטים חסידי אומות העולם שפעלו למען הצלת יהודים בשואה. כמו כן, ב-2018 פתח את הפורום הגלובלי למאבק באנטישמיות.

בדצמבר 2020 התמנה לשגריר ישראל בניו זילנד.

ב-1 באוגוסט 2023 כוננו יחסים דיפלומטיים בין ישראל לניואה. רן יעקובי היה השליח הרשמי הראשון מטעם ישראל לניואה ונכח בטקס החתימה בעיר הבירה אלופי. בדצמבר 2023 מונה יעקובי לשגריר שאינו-תושב לניואה.

עיטורים
-------

אות משרד החוץ הבולגרי (Golden laurel) הוענק לרן יעקובי על ידי נשיא בולגריה, רומן ראדב בעת ביקורו בישראל ב-2018, על תרומתו לקידום השלום וסיוע לבולגריה בהנחלת זכר השואה.

ראו גם
------

* יחסי ישראל–ניו זילנד
* יחסי ישראל–ניואה

קישורים חיצוניים
----------------

* מידע אודות רן יעקובי, באתר הרשמי של שגרירות ישראל בניו זילנד

הערות שוליים
------------

1. ↑  Raphael Ahren, "On Holocaust Remembrance Day, Israel to honor foreign diplomats who rescued Jews", The Times of Israel, January 17 2018
2. ↑  Albanian Embassy in Israel, Albanian Presidency of the OSCE - High Level Conference "On the Fight against Anti-Semitism in the OSCE Region"
3. ↑  פתיחת הפורום הגלובלי למאבק באנטישמיות 2018, באתר יוטיוב
4. ↑  איתמר אייכנר, המדינה הננסית שעימה כוננו לראשונה יחסים: "ידידותית ואוהבת ישראל", באתר ynet, 4 באוגוסט 2023
5. ↑  מינוי בשירות החוץ - החלטה 1144 - הממשלה ה- 37, באתר משרד ראש הממשלה, ‏2023-12-17